ddrg/super_eurlex huggingface dataset:
(7)

Selleks, et olla kooskõlas liidu arenevate õigusaktidega ja lihtsustada vajalikke muudatusi või lisada täiendavaid üksikasju, tuleks sigade Aafrika katku, lindude grippi, lammaste katarraalset palavikku, veiste brutselloosi, lammaste ja kitsede brutselloosi, klassikalist seakatku, marutaudi, teatavate kodulinnupopulatsioonide salmonelloosi, veiste tuberkuloosi ja transmissiivseid spongioosseid entsefalopaatiaid käsitlevate veterinaarprogrammide puhul kasutada komisjoni veebisaidil esitatud elektroonilisi vahe- ja lõpparuannete standardvorme, sh maksetaotlusi. Komisjon teavitab liikmesriike alalise taime-, looma-, toidu- ja söödakomitee kaudu kõigist elektrooniliste standardvormide vajalikest muudatustest ning konsulteerib liikmesriikidega sellel teemal. Lisaks sellele, et läbivaadatud elektroonilised standardvormid on komisjoni veebisaidil kättesaadavad, saadetakse need kõigile liikmesriikidele hiljemalt asjaomase aasta juuni esimese nädala jooksul (vahearuanded) või märtsi esimese nädala jooksul (lõpparuanded ja maksetaotlused).
(4)

On asjakohane laiendada EMP lepingu osaliste koostööd nii, et see hõlmaks Euroopa Parlamendi ja nõukogu otsust (EL) 2015/2240 (3).
(7)

Kooskõlas liikmesriikide taotlusega seada sisse tõhustatud koostöö teeb komisjon ettepaneku võtta tõhustatud koostöö rakendamiseks vastu kaks õigusakti, millest üks käsitleb abieluvararežiime ja teine registreeritud kooselust tulenevaid varalisi tagajärgi. Selleks, et hõlmata rahvusvaheliste paaride varaliste suhete valdkonnas tehtavat tõhustatud koostööd tervikuna ja tagada, et kodanikke ei diskrimineerita, tuleks need kaks rakendusakti vastu võtta üheaegselt.
1)

Turukõlbliku võlainstrumendi emitent: a) on registreeritud liikmesriigis, mille rahaühik on euro; b) ei ole krediidiasutus suunise (EL) 2015/510 (EKP/2014/60) artikli 2 punkti 14 määratluse kohaselt; c) ei oma sellist Euroopa Parlamendi ja nõukogu määruse (EL) nr 575/2013 (7) artikli 4 lõike 1 punkti 15 määratluse kohast emaettevõtjat, mis oleks krediidiasutus suunise (EL) 2015/510 (EKP/2014/60) artikli 2 punkti 14 määratluse kohaselt; d) ei oma emaettevõtjat, mis oleks pangandusjärelevalve all väljaspool euroala; e) ei ole järelevalve alla kuuluv üksus Euroopa Keskpanga määruse (EL) nr 468/2014/EKP/2014/17) (8) artikli 2 punkti 20 määratluse kohaselt ega järelevalve alla kuuluva grupi liige määruse (EL) nr 468/2014 (EKP/2014/17) artikli 2 punkti 21 alapunkti b määratluse kohaselt; mõlemal juhul kooskõlas nimekirjaga, mis avaldatakse EKP veebilehel kooskõlas määruse (EL) nr 468/2014 (EKP/2014/17) artikli 49 lõikega 1; ei ole järelevalve alla kuuluva üksuse või järelevalve alla kuuluva grupi tütarettevõtja määruse (EL) nr 575/2013 artikli 4 lõike1 punkti 16 määratluse kohaselt; f) ei ole investeerimisühing Euroopa Parlamendi ja nõukogu direktiivi 2014/65/EL (9) artikli 4 lõike 1 punkti 1 määratluse kohaselt; g) ei ole emiteerinud varaga tagatud väärtpabereid suunise (EL) 2015/510 (EKP/2014/60) artikli 2 punkti 3 määratluse kohaselt; h) ei ole emiteerinud multi-cédulaid suunise (EL) 2015/510 (EKP/2014/60) artikli 2 punkti määratluse kohaselt 62; i) ei ole emiteerinud struktureeritud tagatud võlakirju suunise (EL) 2015/510 (EKP/2014/60) artikli 2 punkti 88 määratluse kohaselt; j) ei ole vara valitsemise ettevõtja, mis tuleneks vara eraldamise vahendist kriisilahendusmenetluses, Euroopa Parlamendi ja nõukogu määruse (EL) nr 806/2014 (10) artikli 26 või riigi õigusakti (millega võetakse üle Euroopa Parlamendi ja nõukogu direktiivi 2014/59/EL artikkel 42) (11) määratluse kohaselt; k) ei ole riigi vara valitsemise ja käsutamise õigused ülevõtnud ettevõtja, mis on loodud finantssektori restruktureerimiseks ja/või kriisilahenduseks; (12) ja l) ei ole kõlblik emitent avaliku sektori varade järelturult ostmise ostukava jaoks.
(11)

Praegune olukord on seadnud Rootsi varjupaiga- ja rändesüsteemi suure surve alla, tuues kohapeal kaasa tõsiseid praktilisi tagajärgi nii vastuvõtutingimustele kui ka varjupaiga- ja rändesüsteemi suutlikkusele taotlustega toime tulla. Selleks et aidata vähendada tugevat survet, mille alla Rootsi on sattunud, tuleks peatada üheks aastaks kohustused, mis on Rootsil ümberpaigutamise sihtliikmesriigina otsuste (EL) 2015/1523 ja (EL) 2015/1601 kohaselt.
(13)

Võttes arvesse juhusliku pritse võimalust, peaksid loas kajastuma täiendavad riskivähendusmeetmed. Need meetmed peaksid hõlmama kasutamise piiramist üksnes kutseliste kasutajatega ning täpsustust, et kasutajad peavad kandma kaitsekindaid. Võttes arvesse, et kutselistelt kasutajatelt eeldatakse juhendite täpset järgimist, on vaidlusalune toode kavandatud tingimuste kohaselt selliste kasutajate jaoks eeldatavalt ohutu.
(7)

Määruse (EL) nr 528/2012 VI lisa punktis 66 on sätestatud, et komisjonile edastatud lahendamata lahkarvamuste korral, kui PEC/PNEC suhtarv on suurem kui 1, hindab taotlust hindav asutus iga juhtumi puhul eraldi kõiki üksikasju ja seda, kas tuleb võtta riskide vähendamise meetmeid, et teha järeldus selle kohta, kas biotsiid vastab artikli 19 lõike 1 punkti b alapunktile iv.
(6)

Kõnealune otsus käsitleb Euroopa õhk-maa andmesideteenuste väljaarendamist. See tekitab õiguslikke tagajärgi, sest see käsitleb liidu õigusega reguleeritud valdkondi ja sisust sõltuvalt võib sellel olla konkreetne mõju kõnealustele valdkondadele. See võib mõjutada kasu, mida saadakse ühisettevõtte SESAR teostatavast tehnilisest tööst andmevahetusteenuste alal, mõjutada võimalikke vastuolusid sertifitseerimise ja järelevalve valdkonnas, arvestades Euroopa Lennundusohutusameti (EASA) rolli kõnealuses valdkonnas, ning seega ohtu kulutada ebatõhusalt marsruudi navigatsioonitasudest tulenevaid vahendeid ning ka liidu toetust, samuti liidu poolt projekti SESAR raames juhitud ja teenuste kasutuselevõtuga seotud tegevuste kulutõhusust.
(3)

17. juuli 2013. aasta kirjaga (C(2013) 4457 (final)) teatas komisjon Saksamaale, et on otsustanud teatavate piima- ja rasvaseaduses sätestatud osameetmete suhtes alustada Euroopa Liidu toimimise lepingu (3) artikli 108 lõikes 2 sätestatud menetlust (edaspidi „algatamisotsus“). Samas kirjas jõudis komisjon järeldusele, et ülejäänud osameetmed on siseturuga kokkusobivad kas ajavahemikul 28. novembrist 2001 kuni 31. detsembrini 2006 või 1. jaanuaril 2007 alanud ajavahemikul või mõlemal ajavahemikul või et edasised osameetmed ei kujutanud endast riigiabi Euroopa Liidu toimimise lepingu artikli 107 lõike 1 tähenduses või et need jäid riigiabi eeskirjade reguleerimisalast välja.
(8)

Itaalia Vabariik esitas järgmise teabe: 1) määratletud liinidel on iga-aastane tõenäosus, et märkimisväärne lainekõrgus ületab kahte meetrit, alla 10 %; 2) erandit kohaldatakse liiniveoteenuseid osutavate laevade suhtes; 3) lähtepunktist arvestades ei ületa reiside pikkus 30 meremiili; 4) merepiirkonnas, kus reisilaevad sõidavad, pakutakse kaldapealset navigatsiooniabi ja ilmateateid ning saadaval on Itaalia rannavalve alalised otsingu- ja päästevahendid; 5) puuduvad asjakohased puhvertaristu ja sadamarajatised, et registreerida sõitjate andmeid viisil, mis on kooskõlas sõiduplaani ja maismaatranspordiga; 6) eranditaotlust kohaldataks kõigil täpsustatud liinidel tegutsevate vedajate suhtes ning 7) erandit ei kohaldataks sellise registreeritava teabe suhtes, milles käsitletakse pardal olevate imikute arvu, ning reisija soovi korral esitatud sellise teabe suhtes, milles käsitletakse tema abivajadust hädaolukorras.
(10)

Likvideerimisfaasile peaks järgnema „passiivne faas“, mille kestel eksisteerib EAK üksnes selle likvideerimise otstarbel. See faas, mida haldab kuraator, võib muu hulgas hõlmata haldusülesandeid, sealhulgas EAK arhiivide pidamine, mis tahes haldusalaste formaalsuste täitmine ja kohtuvaidluste haldamine, mida ei olnud võimalik likvideerimisfaasi käigus lahendada. Passiivne faas peaks algama likvideerimisfaasile järgneval päeval, s.o 1. jaanuaril 2017. Passiivne faas peaks kestma kas viis aastat või kuni EAK on täitnud kõik oma kohustused ja realiseerinud kogu oma vara, olenevalt sellest, kumb saabub varem.
(73)

FDESi laenu C osa puhul nõustub Prantsusmaa sellega, et seda osa ei võimaldatud pankade antud laenudega samadel tingimustel. Kuid ka selle osa puhul annavad pankade võimaldatud laenud ettekujutuse turutingimustele vastavast intressimäärast, ilma et oleks vaja süveneda komisjoni menetluse algatamise otsuse põhjendustes 49 ja 50 toodud arvestuse üksikasjadesse. Lisaks sellele on FDESi laenu C osale antud samad tagatised kui (FDESi ja pankade antud laenude) A ja B osale, kuid tegemist on vaid teise järjekoha tagatistega, mis on piisav C osa tagamiseks. Selleks et kompenseerida laenu C osa tagatise vaid toetavat iseloomu võrreldes laenu A a B osade tagatistega, on kohane välja tuua asjaolu, et laenu C osa suhtes kohaldatav intressimäär on märkimisväärselt kõrgem kui laenu A ja B osa oma, selle suurus on [0–5] % (võrreldes intressimääradega [0–5] % ja [0–5] %, mida kohaldatakse vastavalt laenu A ja B osa puhul). Lisaks sellele on ka laenu C osa tagasimaksmise ajakava tihedam ja laenutähtaeg lühem kui teiste laenuosade puhul. Ja lõpuks on laenu C osa esimene tagasimaksetähtaeg prioriteetne FDESi laenu A ja B osa ning eraõiguslike pankade laenude ees vabatahtliku või kohustusliku ennetähtaegse tagasimaksmise korral, mis muudab laenu C osa A ja B osaga võrreldes olulisemaks.
(8)

Selleks et võimaldada vajalikku paindlikkust enne rahvusvahelise oliivinõukogu liikmete nõukogu istungit toimuvatel läbirääkimistel, tuleks liidul lubada nõustuda otsuste eelnõude muudatustega, tingimusel et need muudatused ei muuda otsuste sisu,
(2)

α-PVP on tugev psühhostimulant, mis on struktuuriliselt suguluses katinooni, pürovalerooni ja metüülendioksüpürovalerooniga (MDPV), mida kontrollitakse vastavalt ÜRO 1971. aasta psühhotroopsete ainete konventsioonile. α-PVPd on tuvastatud kõigis 28 liikmesriigis, samuti Türgis ja Norras, ning konfiskeeritud kogustest ja kogutud proovidest saadud andmed näitavad, et see on levinud pulbri ja tablettidena. Kättesaadav teave osutab, et Hiinast imporditakse liidu narkoturule mitmekilostes kogustes α-PVPd ja jaotatakse seejärel üle liidu. Ühes liikmesriigis on arestitud kaks ebaseadslikku tootmiskohta, mis näitab, et α-PVPd toodetakse ka liidus.
(10)

Juriidiline isik, kellele tunnustus tuleks anda, on 1975. aastal Indias registreeritud mittetulunduslik riiklik aktsiaselts Indian Register of Shipping India 1956. aasta äriühingute seaduse punkti 25 mõistes. IRS on registreeritud Indias Maharashtra osariigis ning selle peakontor on Mumbais ja ärinimeks on IRClass.
(1)

Nõukogu otsusega 2000/258/EÜ on Prantsusmaal Nancys asuv amet Agence française de sécurité sanitaire des aliments (edaspidi „AFSSA“) määratud marutaudivastaste vaktsiinide tõhusust kontrollivate seroloogiliste testide standardiseerimiseks vajalike kriteeriumide kehtestamise eest vastutavaks eriinstituudiks. AFSSA on nüüdseks liidetud ametiga Agence nationale de sécurité sanitaire de l'alimentation, de l'environnement et du travail (ANSES) Prantsusmaal.
(7)

Nõukogu 21. juuni 2013. aasta soovituse täitmata jätmise riski rõhutati ka hilisematel hindamistel. 2014. aasta juulis jõudis nõukogu järeldusele, et 2014. aasta stabiilsusprogrammis sätestatud eelarvestrateegiat toetavaid meetmeid on vaja veelgi täpsustada ning et teha tuleb täiendavaid jõupingutusi nimetatud soovituse täielikuks täitmiseks. Lähtudes 2015. aasta stabiilsusprogrammile antud hinnangust, tegi nõukogu 2015. aasta juulis järelduse, et on olemas risk, et Hispaania ei täida stabiilsuse ja kasvu pakti sätteid. Samuti järeldati komisjoni arvamustes Hispaania 2014., 2015. ja 2016. aasta eelarveprojekti kavade kohta, et Hispaanial on oht jätta täitmata stabiilsuse ja kasvu pakti eeskirjad. Eelkõige tõstis komisjon esile riske, mis tulenesid asjaolust, et kavades ette nähtud struktuurne kohandamine ei vastanud nõukogu soovitatud tasemele. Samuti juhtis komisjon tähelepanu nominaalse eelarvepuudujäägi eesmärkide saavutamisega seotud riskidele.
(11)

Toiduohutusameti arvamuse alusel, milles kinnitatakse, et sojaoa MON 87705 × MON 89788 seemnete ja neist saadud õli rasvhapete koostis on muutunud võrreldes tavapärase analoogiga, on määruse (EÜ) nr 1829/2003 artikli 13 lõike 2 punkti a ja artikli 25 lõike 2 punkti c kohaselt vajalik erimärgistus.
(3)

WTO lepingu IX artikli lõike 3 kohaselt esitasid Ameerika Ühendriigid taotluse teha kuni 31. detsembrini 2026 erand kohustustest, mis tulenevad GATT 1994 I artikli lõikest 1, vajalikus ulatuses, et võimaldada Ameerika Ühendriikidel kohaldada jätkuvalt sooduskohtlemist selliste toodete suhtes, mis on pärit endiselt Vaikse ookeani saarte hooldusterritooriumilt (Marshalli Saarte Vabariik, Mikroneesia Liiduriigid, Põhja-Mariaani Ühendus ja Belau Vabariik) ja mis on imporditud Ameerika Ühendriikide tolliterritooriumile.
(5)

Direktiivi 2014/25/EL artiklis 34 on sätestatud, et direktiivi ei kohaldata artiklites 8–14 osutatud tegevust käsitlevate hankelepingute suhtes, kui liikmesriigis, milles see tegevus toimub, on see otseselt avatud konkurentsile turgudel, millele juurdepääs ei ole piiratud. Otsest avatust konkurentsile hinnatakse objektiivsete kriteeriumide alusel, võttes arvesse kõnealuse sektori eripära. Asjaomasele turule juurdepääsu ei peeta piiratuks, kui liikmesriik on rakendanud ja kohaldanud liidu õigusakte, mis avavad asjaomase turu konkurentsile, nagu on sätestatud direktiivi 2014/25/EÜ III lisas. Vastavalt kõnealuse lisa punktile f on postiteenuste turu avamisega seotud asjakohane liidu õigusakt Euroopa Parlamendi ja nõukogu direktiiv 97/67/EÜ (3) (edaspidi „postiteenuste direktiiv“), mida on muudetud Euroopa Parlamendi ja nõukogu direktiiviga 2002/39/EÜ (4) ning Euroopa Parlamendi ja nõukogu direktiiviga 2008/6/EÜ) (5).
(9)

Euroopa Parlamendi ja nõukogu määruses (EÜ) nr 1925/2006 (4) on sätestatud nõuded vitamiinide, mineraaltoitainete ja teatavate muude ainete toidule lisamise kohta. UV-töödeldud piima tuleks lubada kasutada, ilma et see piiraks nimetatud õigusaktide kohaldamist.
(3)

ELi operatsiooni ülem on poliitika- ja julgeolekukomiteele kinnitanud, et vajalikud ettevalmistused selle tugiülesande täitmise alustamiseks on tehtud.
(5)

Peale selle on asjaomased CENi asutused kinnitanud, et vastupidavuse hindamine on standardis EN 13383 piisavalt kaetud muude vastupidavuskatsetega, ka ilma tiheduse läviväärtuse kohaldamiseta.
(4)

Kõnealusest hindamisest ilmnes, et võrgustiku tulemuslikkuse kava on kooskõlas eespool nimetatud eesmärkide, kriteeriumide ja nõuetega. Eelkõige põhilistes tulemusvaldkondades (ohutus, keskkond ja läbilaskevõime) seatud eesmärgid vastavad asjaomastele kogu ELi hõlmavatele tulemuseesmärkidele ning on seega nendega kooskõlas. Ka kulutõhususe valdkonnas kehtestatud eesmärgid on kooskõlas kogu ELi hõlmavate eesmärkidega, võttes arvesse, et kindlaksmääratud ühikukulu vähendamise tendents ületab kogu ELi hõlmavat eesmärki.
(4)

Komisjon teavitas enne menetluse algatamist kooskõlas alusmääruse artikli 10 lõikega 7 Türgi valitsust sellest, et ta on saanud nõuetekohaselt dokumenteeritud kaebuse, milles väidetakse, et Türgist pärit hariliku huntahvena ja kuld-merikogre subsideeritud import põhjustab liidu tootmisharule olulist kahju. Et selgitada kaebuses kirjeldatud olukorda ja leida sellele ühine lahendus, kutsus komisjon Türgi valituse esindajad aruteludele.
(2)

Liit on juba Aafrika Liidule olulist rahalist toetust andnud, et reageerida praegustele ja uutele julgeolekukriisidele. Aafrika rahutagamisrahastu rahalise toetuse jätkusuutlikul tasemel säilitamiseks on rakendatud mitmeid meetmeid. Praeguse ja tulevase olukorra tõttu on vaja ELi suuremat rahalist toetust (sh Aafrika rahutagamisrahastu kaudu) Aafrika Liidu vajaduste täitmiseks.
(5)

Selleks et IKT tehnilistele kirjeldustele saaks riigihangetes viidata, peavad need vastama määruse (EL) nr 1025/2012 II lisas sätestatud nõuetele. Nende nõuete täitmine on ametiasutuste jaoks tagatiseks, et IKT tehnilised kirjeldused on kehtestatud kooskõlas Maailma Kaubandusorganisatsiooni poolt standardimise valdkonnas tunnustatud avatuse, õigluse, objektiivsuse ja diskrimineerimiskeelu põhimõtetega.
1.

EMSO ERICu ülesanded on järgmised: a) EMSO ERICule kuuluvate rajatiste ning liikmete poolt EMSO ERICu käsutusse antud rajatiste arendamine ja kättesaadavaks tegemine liikmete poolt EMSO ERICu eesmärkide saavutamiseks tehtavate toimingute jaoks Euroopa tasandil, et võimaldada teadusringkondadel ja muudel huvitatud sidusrühmadel kasutada ookeani vaatluskeskuste andmeid ja rajatisi kogu Euroopas; b) olemasolevate süvamerepõhja ja veesamba kindla asukohaga vaatlusjaamade haldamine kogu Euroopas EMSO ERICu tegevusse panuse andmiseks kokkulepitud ajavahemike vältel, mille käigus saab EMSO ERIC neid kasutada, sh tagada vaatlusjaamadele juurdepääsu Euroopa ja rahvusvaheliste kvalifitseeritud teadlaste jaoks; c) olemasolevate süvamerepõhja ja veesamba kindla asukohaga vaatlusjaamade töö koordineerimine ja toetamine kogu Euroopas aegrea järjepidevuse ja kvaliteedi ning usaldusväärse andmehalduse edendamiseks; d) EMSO ERICu taristule juurdepääsu pakkumine ja selle ratsionaliseerimine kvalifitseeritud Euroopa ja rahvusvaheliste teadlaste jaoks, kelle projektid läbivad asjaomase hindamise; e) Euroopa juhtrolli toetamine meretehnoloogia ja mereressursside säästva kasutamise valdkonnas koostöös tööstussektorite ja teiste asjaomaste sidusrühmadega; f) teadusuuringute, koolituse ja teabe levitamisega seotud toimingute integreerimine. EMSO ERIC on Euroopa ookeani vaatluskeskuste teadusuuringute, koolitus-, haridus- ja levitamistegevuse keskne kontaktpunkt, mille kaudu võimaldatakse teadlastel ja muudel huvitatud sidusrühmadel kasutada tõhusalt ookeani vaatluskeskusi kõikjal Euroopas; g) sidemete loomine avatud ookeanivaatlusega seotud rahvusvaheliste algatustega, et tegutseda nendes valdkondades mujal maailmas Euroopa esindajana ning korraldada ja edendada rahvusvahelist koostööd nendes valdkondades ning h) investeeringute ja rakendusfondide sünkroonimine riiklike, Euroopa ja rahvusvaheliste vahendite optimaalseks kasutamiseks.
(2)

Kooskõlas nõukogu otsustega 2013/744/EL (2) ja 2013/745/EL (3) kirjutati WHO tubaka tarbimise leviku vähendamise raamkonventsiooni juurde kuuluva tubakatoodetega ebaseadusliku kauplemise tõkestamise protokollile („protokoll“) alla 20. detsembril 2013, eeldusel et see hiljem sõlmitakse.
(1)

Paljude määruse (EÜ) nr 1107/2009 kohaselt heakskiidetuks loetud ja määruse 540/2011 (2) lisa A osa loetellu kantud toimeainete heakskiidu kehtivusaeg lõpeb ajavahemikul 1. jaanuarist 2019 kuni 31. detsembrini 2021. Sellised toimeained on loetletud komisjoni rakendusmääruse (EL) nr 686/2012 (3) lisa B osas, kus toimeained on pikendamismenetluse eesmärgil jaotatud hindamiseks liikmesriikide vahel ning iga toimeaine jaoks on määratud referentliikmesriik ja kaasreferentliikmesriik.
(376)

Aluslepingu ja Euroopa Kohtu väljakujunenud praktika kohaselt võib komisjon juhul, kui ta leiab, et abi ei ole siseturuga kokkusobiv, otsustada, et liikmesriik peab sellise abi andmise lõpetama või seda muutma (110). Samuti on Euroopa Kohus korduvalt sedastanud, et riigi kohustus lõpetada sellise abi andmine, mida komisjon peab siseturuga kokkusobimatuks, on kehtestatud selleks, et taastada varasem olukord (111). Sellega seoses on Euroopa Kohus leidnud, et kõnealune eesmärk on saavutatud, kui abisaaja on ebaseadusliku abina saadud summad tagasi maksnud ja seega loobunud eelisest, mis tal turul konkurentide ees oli, ja kui on taastatud abi väljamaksmisele eelnenud olukord (112).
(60)

Kuna osa elektrienergia (59) ja gaasi (60) jaemüügiga seotud teenuste suhtes kohaldatakse jätkuvalt direktiiv 2014/25/EL, tuletatakse meelde, et mitut tegevust hõlmavaid hankelepinguid tuleks käsitleda vastavalt kõnealuse direktiivi artiklile 6. See tähendab, et kui hankija osaleb nn segahankes, see tähendab hankemenetluses, mis hõlmab nii tegevusi, mis on direktiivi 2014/25/EL kohaldamisest vabastatud, kui ka tegevusi, mis ei ole sellest vabastatud, tuleb arvesse võtta seda, millise tegevuse jaoks leping on peamiselt mõeldud. Sellise segahanke puhul, mille peamiseks eesmärgiks on toetada direktiivi kohaldamisest vabastamata teenuseid, kohaldatakse direktiivi 2014/25/EL sätteid. Kui seda, millise tegevuse jaoks leping on peamiselt ette nähtud, on objektiivselt võimatu kindlaks määrata, sõlmitakse leping kooskõlas direktiivi 2014/25/EL artikli 6 lõikes 3 sätestatud eeskirjadega (61).
(2)

Vastavalt otsuse (ÜVJP) 2015/778 artikli 2b lõikele 2, kui poliitika- ja julgeolekukomitee otsustab, et vajalikud tingimused on täidetud, hakkab EUNAVFOR MED SOPHIA kokkulepitud operatsioonipiirkonnas kaasa aitama ÜRO relvaembargo rakendamisele Liibüa ranniku lähedal avamerel, kontrollides Liibüasse suunduvaid või sealt lahkuvaid laevu, mille puhul on põhjendatud alus arvata, et nendega veetakse relvi või seonduvat varustust Liibüasse või Liibüast, rikkudes nii otseselt või kaudselt Liibüa suhtes kehtestatud relvaembargot, ning võttes asjakohaseid meetmeid selliste esemete kinnipidamiseks ja kõrvaldamiseks, sealhulgas suunates sellised laevad ja nende meeskonnad ümber selliseks kõrvaldamiseks sobivasse sadamasse sadamariigi nõusolekul, kooskõlas asjakohaste ÜRO Julgeolekunõukogu resolutsioonide, sealhulgas ÜRO Julgeolekunõukogu resolutsiooniga 2292 (2016).
ET Euroopa Liidu Teataja L 287/1

NÕUKOGU OTSUS (EL) 2016/1850,

21. november 2008,

ühelt poolt Ghana ning teiselt poolt Euroopa Ühenduse ja selle liikmesriikide vahelise vahepealse majanduspartnerluslepingu allakirjutamise ja ajutise kohaldamise kohta

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artikleid 133 ja 181 koostoimes artikli 300 lõike 2 esimese lõigu esimese lausega,

võttes arvesse komisjoni ettepanekut

ning arvestades järgmist:

(1) Nõukogu volitas 12. juunil 2002 komisjoni alustama läbirääkimisi AKV riikidega sõlmitavate majanduspartnerluslepingute üle.

(2) Läbirääkimised vahepealse majanduspartnerluslepingu sõlmimiseks Ghanaga on lõpetatud ja leping parafeeriti 13. detsembril 2007.

(3) Vahepealse majanduspartnerluslepingu artikliga 75 nähakse ette selle ajutine kohaldamine kuni lepingu jõustumiseni.

(4) Vahepealsele majanduspartnerluslepingule tuleks ühenduse nimel alla kirjutada ja seda tuleks ajutiselt kohaldada osas, mis puudutab ühenduse pädevust, eeldusel et leping sõlmitakse hilisemal kuupäeval,

ON TEINUD JÄRGMISE OTSUSE:

Artikkel 1

Käesolevaga kiidetakse ühenduse nimel heaks ühelt poolt Ghana ning teiselt poolt Euroopa Ühenduse ja selle liikmesriikide vahelise vahepealse majanduspartnerluslepingu allakirjutamine, eeldusel et nõukogu teeb otsuse nimetatud leping sõlmida.

Vahepealse majanduspartnerluslepingu tekst on lisatud käesolevale otsusele.

Artikkel 2

Vahepealse majanduspartnerluslepingu artikli 73 lõike 2 kohaldamisel moodustatakse majanduspartnerluslepingu komitee ühelt poolt nõukogu liikmetest ja komisjoni esindajatest ning teiselt poolt Ghana valitsuse esindajatest. Komisjon teeb nõukogule ettepaneku Euroopa Ühenduse seisukoha osas majanduspartnerluslepingu komitee töökorra üle läbirääkimiste pidamisel ning nõukogu teeb selle kohta otsuse.

Artikkel 3

Nõukogu eesistujal on õigus määrata isik(ud), kes on volitatud ühenduse nimel vahepealsele majanduspartnerluslepingule alla kirjutama, eeldusel et see sõlmitakse.

Artikkel 4

Ühenduse pädevust puudutavas osas kohaldatakse vahepealset majanduspartnerluslepingut ajutiselt vastavalt selle artiklile 75 kuni lepingu sõlmimiseks vajalike menetluste lõpuleviimiseni. Komisjon avaldab teatise, milles antakse teada ajutise kohaldamise alguskuupäev.
(4)

Liit ja selle liikmesriigid on võtnud endale kohustuse teha koostööd ühtse strateegia „Euroopa 2020“ raames, mille eesmärk on suurendada liidu majanduskasvu ja töökohtade loomise potentsiaali ajavahemikus 2010–2020. Strateegia „Euroopa 2020“ eesmärk on suurendada koordineeritust riikliku ja liidu poliitikavaldkondade vahel. Lisaks on liit tunnistanud vajadust suurendada sotsiaalpartnerite vastutust ja osalemist kõnealuses strateegias, et võimaldada neil aktiivselt panustada kõnealuse strateegia eesmärkide saavutamisse.